La komitato de UEA nun voĉdonas pri la propono vendi la domon en Nieuwe Binnenweg 176. Post studvizito en la Centra Oficejo komitatano François Lo Jacomo konkludis, ke la proponata vendo povos havi katastrofajn sekvojn.
#000001
– Mi dankas François pro lia raporto, en kiu mi bezonas korekti nenion. François prave kritikis la tre limigitan librotenistan manieron de la estraro prezenti la aferojn, ne nur pri la domo. Ĵus Fernando [Maia] denove skribis pri perdo de 3 milionoj da eŭroj de 2000 ĝis 2019. Evidente li volis timigi nin pri bankroto de UEA, sed en tiu sama periodo la ĝenerala kapitalo de UEA kreskis de 1,295 milionoj al 1,548 milionoj da eŭroj. Kiam mi iĝis Ĝenerala Direktoro, ĝi estis 151 800 eŭroj. Ĝis 2019 ĝi do 10-obliĝis. La vero estas, ke UEA fariĝis ĉiam pli forta finance, sed la nuna mallongevida politiko endanĝerigas ĝin.
#000007
– Estas trista koincido, ke ni voĉdonas pri la afero, kiam ni funebras Simo Milojević, kiu dum pli ol 30 jaroj servis al nia Asocio en tiu domo. En miaj telefonaj interparoloj kun Simo, laste en decembro, ĉiam revenis nia komuna mafeliĉo pri la evoluoj en UEA. Feliĉe li ne bezonos vidi la finan sortobaton, sed mi esperas, ke ankaŭ ni ne bezonos ĝin vidi. Tio dependas de la nuna voĉdonado.
#000009
– Al mi precipe mankas la informo kion oni intencas fari post la vendo, kaj pri tio mi ĝis nun ne ricevis respondon.
#000011
Laŭ Fernando Maia ankoraŭ mankas detala plano, sed la domo devos esti plene liberigita nur fine de 2022. Kvankam la asocio laŭ li dum jardekoj ne sukcesis katalogi la bibliotekon Hector Hodler, tio kaj multo alia nun estos farita ene de kelkaj semajnoj:
#000014
– Nuntempe okazas aranĝoj kun Vieno pri ilia veno al Roterdamo por inventarii la Arkivon kaj ĝin transporti, senkoste al UEA. Tio jam tuŝus konsiderindan parton de la volumo. Samtempe oni ekaranĝas, ke okazu katalogado de Biblioteko Hector Hodler, kio de jardekoj ne estas: nuntempe ni konscias nur pri la spaco okupita de BHH, sed ni ankaŭ volas inventarii la bibliotekon. Laŭ la nunaj deziroj ĉio tio okazos inter februaro kaj marto [!] 2022, li skribis en la komitata listo.
#000015
– Supozeble mi malvenkas en ĉi tiu komitato. Almenaŭ mi voĉdonis laŭ mia konscio kaj per mia nea voĉo konservas al mi la rajton kontesti la decidon, se mi vidas eĉ nur minimuman malregulaĵon en ĝi. Mi tre bedaŭras la malvizian politikon. Mi nun revas, ke eventuale esperantisto akiros la domon kaj konservos la ejon al nia movado, sed tiu revo verŝajne estas same realisma kiel la baldaŭa fina venko. Estas trista tago.
#000017
Subtenon al la plano de la estraro vendi la domon esprimis interalie la antaŭa prezidanto Mark Fettes.
#000021
Okaze de la debata fazo en la Komitato ĉirkaŭ la propono vendi la nunan oficejan domon, la Estraro de UEA malfermis, konsultocele, la debaton ankaŭ al la membraro pere de diversaj retaj rimedoj, nome: la Forumo de UEA, la diskutlisto UEA-membroj, la paĝo kaj grupo de UEA ĉe Facebook, Instagram, Tvitero kaj Telegramo. La publiko ne reagis negative: kvankam tio ne estas formala konsulto, inter la reagintoj, kiuj estas membroj de UEA, konsiderinda plimulto eĉ forte subtenas la vendon.
#000023
Ne klaras, kie la estraro trovis la konsiderindan plimulton, kiu forte subtenas la vendon. Ja veras, ke en la forumo de UEA mankas negativaj reagoj – ĉar tie tute mankas ajnaj reagoj.
#000024
La reta voĉdonado de la komitato pri la vendo de la domo finiĝos la 12-an de februaro.
#000027
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000028
Simo Milojević – la bonkora aŭtoritato
#000030
> inter la reagintoj, kiuj estas membroj de UEA, konsiderinda plimulto eĉ forte subtenas la vendon.
#000031
Se ne estas bazo por tiu aserto, ĝi estas stulta mensogo kiu malkredindigas la estraron.
#000032
"Se ne estas bazo por tiu aserto" (esprimo de Yves) ne estas tre trafa deirpunkto:
#000035
Maia ja preskaŭ tuttempe tordas la realecon, ofte ne plene mensogante, sed kreante duonveron.
#000036
Maia asertas, ke "konsiderinda plimulto" forte subtenas la vendon.
Sed ni ne forgesu, ke, laŭ Maia mem, temas pri "la reagintoj, kiuj estas membroj de UEA".
#000037
Do la eldiro de Maia praktike signifas absolute nenion. Kaj ni certe ne scias, kion ""konsiderinda plimulto" de la membroj de UEA pensas.
#000039
Baldaŭ la estraro vendos la domon, kaj nek la estraro nek la komitato havas ideon pri la opinioj de la membroj, eĉ ne pri 10% el ili.
Kaj tio estas absoluta absurdaĵo.
#000040
(Pardonon al la redakcio pro ligo al teksto en la alia internacia lingvo.)
#000041
Kara Yves, kio se tamen estas bazo? Ĉu tio malkredindigos Liberan Folion? Estas domaĝe, ke Kalle, kiu ne subskribas siajn artikolojn, uzas sian blogon por krei tiajn tendencajn tekstojn, kiuj kaŭzas ĝuste tion, kion ni nun vidas: homoj komencas dubi pri la Estraro, kiu aperas kiel "mensoguloj". Oni povas facile pensi, ke aparta celo de la blogo estas malkredindigi estraranojn, sed sub kiuj motivoj mi vere ne scias!
#000042
Estas vero, ke neniu komentis en la Forumo de UEA kaj estas neniu surprizo tiu fakto. Kalle tamen uzas tion por ironiumi, kvazaŭ la Estraro fanfaronas pri la Forumo, dum estas nature konate, ke la Forumo ne estas vigle uzata.
#000044
Aliflanke li ne mencias, ke en la listo UEA-membroj ( estis rimarkinda diskuto. Dum kelkaj komitatanoj asertis, ke la Estraro ne volas "aŭdi la membrojn", ĉiuj membroj, kiuj reagis en UEA-membroj ne nur subtenis, ke ne estu Ĝenerala Voĉdono, kiel pledis, ke oni rapide vendu la domon. En UEA-Telegram-grupo, kie diskuto estas sufiĉe afereca, eĉ multe antaŭe membroj sin esprimis favore al la vendo kaj daŭre faras. Aliflanke, mi ne memoras pri iu, kiu publike protestis pri la vendo en tiuj spacoj. Kalle estas en la grupo. Mi ne scias ĉu vi estas.
#000045
Finfine ial Kalle decidis fari neniun mencion al la 8 aŭ 9 komitatanoj, kiuj publike favoras la vendon, lasanta la artikolon sen ties argumentoj kaj intervenoj.
#000048
Chiuj personoj, kiuj havas diktatoremon, estas tre similaj. Ili ne shatas alian opinion krom propran k preferas ne rimarki ghin au nigrigi ghin.
> Aldone la raporto diras: "La publiko ne reagis negative".<
Vane vi penas meti "la kulpon" sur la shultroj de amaso de esperantistoj.
Vi estas "la chefa kulpanto" pro malhonora decido.
#000052
Multe da blablabla, Maia. Vi estas komplete malkompetenta kiel estrarano. Kiel dirite antaŭe, vi vendos la domon eĉ sen koni la opinion de 10 % de la membraro.
Viaj longaj skribaĵoj nur celas kaŝi vian malkapablecon.
Kapablojn oni havas, ne simulas.
#000053
– Subjektiva kaj malĝusta argumento."
#000055
Maia ĉiam pravas, Maia ĉiam plej bone scias, aliaj ĉiam malpravas.
Maia estas la supera Gvidanto. Kiam oni eksalutos lin per etendita brako?
#000056
Nova vento kun subtenaj blovoj de la spertuloj necesas nun en UEA. Oni ja ne bezonas komenci de la nulo. Profitu la spertojn kaj sciojn de bonvolemuloj. La ideo de vendo de domo naskiĝis en iu malhela kapo, kiu sendube neniel interesiĝas pri Esperanto kaj ĝia progreso. UEA ne estas financisto aŭ bankiero, nekomprenebla do restas la afero, ke la estraranoj parolas nur pri mono.
#000060
> Nova strategio (strategio ĝenerale, ja strategio mankis!) (re)altiros ankaŭ sendube (mal)novajn membrojn, kiuj pro la nekompetenteco kaj manko de agado por Esperanto de la gvidantoj forlasis la movadon kaj ĉesis, kvazaŭ proteste, esti membro de UEA.<
Kiel povas aperi la nova strategio en la asocio, kiu estas plene en manoj de friponoj?
#000062
@Tauhro Prave. Tial ankaŭ necesas novaj fortoj kaj strategiistoj, ne homoj blindigitaj de eŭro-signoj.
#000063
Mi forte aplaŭdas tiun ĉi verajn vortojn de Jolanta van Holstein, sekretariino de la famkonata Internacia Esperanto-Instituto en Hago, Nederlando.
Jolanta, mi taksas, diras tiujn ĉi vortojn je persona titolo, sed tio ne faras ŝiajn vortojn malpli gravaj.
#000064
Kara Leon, elkoran dankon pro viaj vortoj. Ni ofte samopinias, estas ĝojiga afero ne senti sin sola esperantisto en certa vidpunkto kaj konsidero. La trista afero restas, ke en Esperantio (regas la konvinko ke) oni ne rajtas diri ĉion kion oni pensas kaj scias. Kaj kiel ni tion observas nun en Nederlando – la malfermo de putrego malkovras multege da subtabligitaj aferoj.
#000066
> La trista afero restas, ke en Esperantio (regas la konvinko ke) oni ne rajtas diri ĉion kion oni pensas kaj scias.<
Kion vi volas diri per chi tiuj vortoj? Chu vi mem havas aliajn pensojn pri E- movado k "timas" paroli? Povas esti vi tiel diris pri UEA, sed ne pri Esperantio?
#000068
Dankon por la klaraj vortoj. Mi foje spertis dum la lastaj jardekoj, ke oni provas malakcepti kritikon kaj atakis kritikantojn. Kutime ili forlasas la Movadon. Tio sinteno estas la kialo de la nun katastrofo. Memorigas min al la fino de GDR, kiam kelkaj maljunaj viroj ne pretis auxdi la vocxon de la popolo.
#000071
Prave, Roland. Sed tiam la rezulto estis – mi ankoraŭ bone rememoras ĉar ĝi okazis en la nokto post mia naskiĝtago, la 9-an de novembro 1989 – ke falis la muro kaj rezulte pliboniĝis la vivo por milionoj da homoj. Mi ankoraŭ rememoras miajn fortajn proprajn emociojn rigardante tiom da germanoj kiuj finfine trovis liberecon kaj ekkonsciante dume pri la baldaŭa reŭniĝo de lando jam tro longe dividita.
#000072
La "alia vento" blovas, sed ekster la kutimaj kominikaj strukturoj, kiuj vi konas kaj uzas. Dise estas multaj, kiuj lernas Esperanton, sed pro kialoj ne kongrua kun la kutima (Movada, UEA, SAT, Civito ktp.) vidpunkto kaj ecx sen kontakto al tiuj strukturoj. La "Modado" ne interesigxis pri cxi tiu grupo, nur kiel pagantaj membroj de asocioj ili estas bovenaj, kiel klientoj por libroj. Post "Bankroto" kutime ekestas nova entrepreno, kiu povas malmultekoste transpreni la havajxjn.
#000074
> Esperanto-movado fariĝis koterio en kiu mano manon lavas.<
Se E-movado nenion proponas al la mondo krom la lingvo, chi tiu rezulto estis neevitebla. Precipe estas malbone, ke nedemokratia sistemo de E-movado permesas al friponoj gvidi.
"La ideo de lingvo neutrala neniam povos vere efektivighi sen homaranismo".
﻿Zamenhofa homaranismo estas iomete naiva, sed ghi portas la ghustan penson, kiun bezonas pli bone formuli por moderna mondo. Al ni bezonas reveni al niaj fontoj k bone kompreni, ke sen idea bazo E-movado pereos.
#000075
Ĝuste la ideo de Esperanto – kunigo de homoj sur la neŭtrala fundamento – plej ofte alparolas homojn, kiuj la unuan fojon aŭdas pri Esperanto. Homoj avide sopiras kunligon. Homaranismo sonas sektece, oni ofte asocias la vorton kun ĉiuj -ismoj. Laŭ mi ne necesas uzi la vorton "homaranismo" por esprimi la justan kaj egalecan ideon ligitan kun Esperanto, ĝi estas nur nomo kaj ja temas pri la ideo. Se la estraro de UEA kun la sama laboremo, sindediĉo kaj entuziasmo, kun kiu ĝi nun laboras por vendo de la domo, laborus alian direkton ne estus (financa) krizo. Mankas simple laboro por Esperanto kaj per Esperanto. Se la tuta energio iras al vendo de la domo, ne al la agado, la nunaj sekvoj estas tute logikaj. Sen servoj kaj produktoj ne ekzistas enspezoj, tio ne estas io nova por ekonomoj kaj entreprenistoj. Kaj gravas ke la celo de UEA ne estu ekonomia kresko aŭ gajno de mono (tion UEA eĉ ne rajtas laŭ la ANBI kondiĉoj), la bonfarto de Esperanto estu la celo.
#000076
Ĉiukuaze la postulo de energinivelo C por la konstruaĵoj tute ne validas por la CO-domo en Roterdamo: Se malpli ol 50% de la surfaco estas uzata kiel oficejo aŭ se la “repaga periodo” de la energi-investoj estas pli longa ol 10 jarojn, la postulo ne validas laŭ la Nederlanda leĝo.
#000077
"Ĉiukuaze la postulo de energinivelo C por la konstruaĵoj tute ne validas por la CO-domo en Roterdamo: Se malpli ol 50% de la surfaco estas uzata kiel oficejo aŭ se la “repaga periodo” de la energi-investoj estas pli longa ol 10 jarojn, la postulo ne validas laŭ la Nederlanda leĝo."
#000080
Jen la ligiloj al retpago de la nederlanda registaro, alireblaj por ĉiuj:
#000083
Ĉu vi iam aŭdis ian ajn proponon aŭ argumentojn por savi la domon? Mi mem vidas tre konsekvencan kaj persistan strebadon al nur unu direkta celo. Mirinda laboro (en la ĝusta senco de mirinda).
#000087
La taktiko estas uzi (eks)estraranojn por la malpura laboro por tiel provi ke la estro de tiu fonduso restu kiel la plej granda esperantisto de ĉiuj tempoj, sen devi denove aperi en polemiko (kial li ne opinias publike pri la situacio de UEA? Ĉu Libera Folio provis kontakti lin?). Tamen, neniu superos Lapenna (inkluzive kun ĉiuj liaj mankoj), eĉ ne tiu, kiu puĉis Lapenna!
#000089
NOVA Petskribo kontraŭ la vendo de la Centra oficejo, nun malfermita por subskribo:
#000091
Lau mi, chi tio estas sensenca entrepreno, kiu donas la eblecon por Maia ripeti: ”La publiko ne reagis negative!” k silento estas konsento.
#000094
Por la plimulto de esperantistoj la rotterdama sidejo de UEA che Nieuwe Binnenweg strato estas nur domo kaj sidejo de la asocio, sed por kelkdeko (eble kelkcento) ghi ne estas simpla domo, sed hejmo. Ekde la epoko de fraulino Marianne Vermaas, Victor Sadler, Simo Milojevic, Neil Salvesen, Osmo Buller, che Nieuwe Binnenweg 176 oni: laboris, volontulservadis, studadis, kunisdadis, te- kaj kafotrinkis kaj multaj ech tranoktadis. Mi komprenas, ke pro la malapero de multaj membroj (inter ili mi) la asocio perdis siajn subtenofontojn. La mondo dum la lastaj 70 jaroj grave shanghighis: malaperis grandaj multnaciaj entreprenoj, kreskis novaj, ech pli richaj, chesas aperadi la plej grandaj,”internaciaj” revuoj, malaperas bibliotekoj kaj amase bankotadas: librovendejoj, eldonejoj kaj kinejoj, do nie ne miru ke bankrotis tre malforta kaj multekosta librovendejo de UEA. E@I dum pli ol jardeko pruvis sian vivipovon kaj utilon por Eo, sed chu ghi – longe – ludos la rolon de la nova viviganto de la E-movado? La lasta kaj la nuna estraroj de UEA ne scipovis bremsi la asocian malevoluon. Ankau Covim mafortigis la movadon, Espereble Austrio longperspektive ne rezignos pri la kolekto de la planlingvoj, konservos kaj evoluigos la Hodler-kolekton. Ankau kelkaj urboj kiel: Aalen, Bjalistoko, Budapeshto, La Chaux-de-Fonds kaj kelkaj universitatoj (Amstyerdam, Lublin, Poznań,Toruń, Paderborn), daurigos siajn Esperanto-kolektojn donante schancon studi E-literaturon kaj publikan, retan aliron al multaj E-dokumentoj. Do nia (esperantista) nekompleta bazo – lame – progresadetos, chefe en la reto. Tamen la manko de la rotterdama-hejmo almenau ghis kiam vivas tiuj, kiuj en ghi laboris, studis, volontulis, lasos doloron en niaj koroj!
P.S. Mi pasigis en la CO de UEA kelkajn semajnojn en 1985 kaj en 1988 kiel UEA-volontulo, helpante en la libroservo kaj en la preparado de la Universalaj Kongresoj.
#000099
Mi vetas ke parto de la biblioteko estos vendata kaj alia finos en rubajxo. Oni devus esplori kial Fernando Maia tiom premas por ke la domo estu vendata...
#000100
La prezidanto de la Asocio, Spomenka Štimec, deklaris en la enkonduko, ke la Esperanto-tradicio en Kroatio estas protektita nemateria kultura havaĵo ekde 2017, emfazante, ke Eŭropo ne estu rigardata ekskluzive kiel anglalingva regiono. – Kroatio havas 350 registritajn membrojn de la Asocio, kiuj laboras per asocioj kaj estas financataj per donacoj. En la lastaj 20 jaroj, ni havis plurajn projektojn je internacia nivelo kaj ni publikigis sennombrajn tradukojn de niaj bonegaj literaturaj verkoj kiel La Strangaj Aventuroj de Metilernanto Hlapić, diris Štimec.
#000102
Jam 29 homoj kontraŭas la vendon de la Centra Oficejo de UEA per subskribo de reta alvoko, kiu troviĝas enrete nur de hieraŭ. Estas do jam multe pli ol la manpleno da opinioj, kiun la estraro kolektis.
#000107
Ankaŭ vi povas subskribi la alvokon kontraŭ la plua detruado de UEA kaj la vendo de la domo:
#000108
Via iniciato estus komprenebla, se ghi estus antau kelke da monatoj. Nun ghi aspektas tre stranga k ech suspekta.
#000112
Mi detale legis la oftajn demandojn. La argumentoj estas klare favore al la vendo. Neniu dubo. Temas pri racia decido, se la komitatanoj favoras vendon. Ĉio alia ŝajnas al mi nelogika. Mi do ne subtenas la peticion. Mi eĉ ne rajtus partopreni la peticion, ĉar mi ne estas membro de UEA.
#000113
"Mi eĉ ne rajtus partopreni la peticion, ĉar mi ne estas membro de UEA."
#000114
Evidente, la dokumento en kiu vi legas tiujn argumentojn, estas farita de la estraro, kiu volas la vendon. Estas memkompreneble ke en ĝi vi ne trovos argumentojn malfavorajn al la vendo.
#000117
Inteligentaj kaj saĝaj homoj pensu memstare kaj ĉerpu iliajn informojn el pluraj fontoj.
Farante tion, multaj homoj – komitatanoj, membroj, nemembroj – venis al alia konkludo ol vi.
#000118
Estimata s-ro Śmigielski, chu vi bonvolus provizi pliajn detalojn por la rakonto pri Helmut Kohl kaj lia "Grubegeld"? Mi ne vere scias, kion konkretan vi celis. Se eble, mi petas, relegu vian komenton antau la sendo kaj korektu la lingvajhon. Via jhusa teksto estas malfacile komprenebla.
#000121
2017. La tiam nova ĝenerala direktoro de UEA volas stabiligi la asocion.
#000122
Oni faras demandon al li:
#000123
Aliĝi al 400 aliaj abonantoj
#000135